подпомагане на дохода и т.н.
 Обезщетенията за инвалидност не включват:
 —
 обезщетения, предоставяни за замяна на целия или частичния доход по време на временна неработоспособност поради заболяване или увреждане (тези обезщетения са включени в „Обезщетения при заболяване“ (PY120G);
 —
 семейни надбавки, изплащани на получатели на обезщетения за сертифицирани (тези обезщетения са включени в „Семейни/детски надбавки“ (HY050G);
 —
 обезщетения, изплащани за преживели лица на издръжка на хора с увреждания, като например пенсии (тези обезщетения са включени при „Обезщетения за преживели лица“ (PY110G);
 —
 обезщетения, които представляват възстановяване на сертифицирани разходи;
 —
 парични обезщетения за инвалидност, изплащани след стандартната пенсионна възраст (тези обезщетения се включват в „Обезщетения за старост“ (PY100G);
 —
 изплащането на суми от работодатели на наетото лице или на бивше наето лице вместо надници и заплати чрез социалноосигурителна схема, когато това наето лице или бившо наето лицето не може да работи поради инвалидност, ако подобни плащания не могат да бъдат ясно разграничени като социалноосигурителни обезщетения (тези обезщетения са включени в „Брутен паричен или близък до паричния доход на наето лице“ (PY010G);
 —
 допълнителни плащания от работодатели на наето лице или на бивше наето лице за допълване на изплащането на помощите за инвалидност от социалноосигурителни схеми, когато подобни плащания не могат да бъдат ясно разграничени като социалноосигурителни обезщетения (тези обезщетения са включени в „Брутен паричен или близък до паричния доход на наето лице“ (PY010G).
 1.4.1.8. Надбавки за образование (PY140G)
 Надбавките за образование се отнасят до безвъзмездни средства, стипендии и друга помощ за образователни цели, получавани от учащи.
 1.4.1.9. Надбавки/обезщетения за социално изключване, некласифицирани другаде (HY060G).
 Социалноосигурителните обезщетения във функцията „социално изключване, което не е класифицирано другаде“ се отнасят до „социално изключените“ или до „тези, които са изправени пред риск от социално изключване“. Основните целеви групи включват бедстващи хора, мигранти, бежанци, лица с наркотична зависимост, лица с алкохолна зависимост и жертви на криминално насилие.
 Понятието обхваща:
 —
 подпомагане на дохода: периодично изплащане на суми на хора, чиито средства са недостатъчни. Условията за придобиване на това право може да бъдат свързани не само с лични средства, но също и с националността, местопребиваването, възрастта, готовността за започване на работа и семейното положение. Обезщетенията може да бъдат с ограничена или неограничена продължителност; те може да бъдат изплащани на лицето или на семейството и може да бъдат предоставяни от органите на централната или местната власт;
 —
 други парични обезщетения: подпомагане за бедстващи и уязвими лица, за облекчаване на бедността или подпомагане в трудни ситуации. Тези обезщетения може да бъдат изплащани от частни организации с нестопанска цел.
 1.4.2. Получавани редовни парични трансфери между домакинствата
 Получаваните редовни парични трансфери между домакинствата се отнасят до паричните суми, получавани редовно по време на референтния период за дохода от други домакинства или лица.
 „Редовни“ не предполага точно определено време и не изисква стриктна периодичност. То може да съответства на един от два различни времеви периода:
 —
 може да се отнася за годишни суми, получавани всяка година или в рамките на няколко години;
 —
 като алтернатива, може да се отнася за периодично (например месечно) получавани суми за кратък период от време, включен